## Pravilnik o proračunskom nadzoru

### NN 42/2004 (2.4.2004.), Pravilnik o proračunskom nadzoru

# MINISTARSTVO FINANCIJA

990

Na
temelju članka 133. stavak 5. Zakona o proračunu (»Na­rod­ne novine«, br.
96/03), ministar financija donosi

## PRAVILNIK

### O PRORAČUNSKOM NADZORU

I.
OPĆE ODREDBE

Članak
1.

Ovim se
Pravilnikom uređuju ciljevi, djelokrug i sadržaj proračunskog nadzora, način i
uvjeti obavljanja proračunskog nadzora, ovlaštene osobe proračunskog nadzora i
mjere prora­čunskog nadzora.

Članak
2.

(1)
Proračunski nadzor postupak je nadziranja zakonitosti, svrhovitosti i
pravodobnosti korištenja proračunskih sredstava kojim se nalažu mjere za
otklanjanje utvrđenih nezakonitosti i nepravilnosti te mjere za poboljšanje stanja.

(2) Proračunski nadzor obavlja se kod proračunskih
korisnika, izvanproračunskih korisnika i primatelja sredstava prema Zakonu o
proračunu (dalje u tekstu: subjekti nadzora).

(3) Proračunski nadzor obuhvaća pregled i provjeru ra­čunov­od­stvenih,
financijskih i ostalih poslovnih dokumenata proračun­skih i izvanproračunskih
korisnika, nadzor namjenskog koriš­tenja proračunskih sredstava svih pravnih i
fizičkih osoba koje dobivaju sredstva iz proračuna i financijskih planova
izvanproračunskih korisnika te kreditnih sredstava s osnove jamstva države i
jedinica lokalne i područne (regionalne) samouprave.

(4) Proračunski nadzor jedinica lokalne i područne
(regionalne) samouprave i njihovih proračunskih i izvanproračunskih korisnika
postupak je nadziranja zakonitosti korištenja proračunskih sredstava.

(5) U
odnosu na izravno ili neizravno doznačena sredstva iz državnog proračuna,
proračunski nadzor jedinica lokalne i pod­ručne (regionalne) samouprave i
njihovih proračunskih i izvan­proračunskih korisnika postupak je nadziranja
zakonitosti, svrhovitosti i pravodobnosti korištenja proračunskih sredstava.

II. CILJEVI PRORAČUNSKOG NADZORA

Članak
3.

Ciljevi
proračunskog nadzora jesu:

1. utvrđivanje
koriste li se proračunska sredstva zakonito, svrhovito i pravodobno,

2.
pravodobno sprječavanje zlouporaba proračunskih sredstava, pogrešnog
upravljanja, nepravilnosti i prijevara,

3.
provjera pravilnosti primjene zakona te na temelju zakona donesenih propisa i
akata,

4.
prikupljanje pouzdanih i vjerodostojnih financijskih i drugih podataka te
njihovo pravodobno dostavljanje nadležnim tijelima,

5.
unaprjeđivanje djelatnosti i poslovanja subjekata nadzora.

III.
DJELOKRUG I SADRŽAJ PRORAČUNSKOG NADZORA

Članak
4.

(1)
Proračunski nadzor obavlja se radi provjere pravilnosti korištenja proračunskih
sredstava te primjene zakona i drugih propisa.

(2)
Provjerom pravilnosti korištenja proračunskih sredstava, u smislu stavka 1.
ovoga članka, smatra se provjera koriste li se proračunska sredstva u visini,
za namjene i u vrijeme kako je utvrđeno državnim proračunom, odnosno proračunom
jedinice lokalne i područne (regionalne) samouprave.

(3) Provjerom primjene zakona i drugih propisa, u
smislu stavka 1. ovoga članka, smatra se provjera primjene zakona i drugih
propisa koji su u izravnoj ili neizravnoj vezi s korištenjem proračunskih
sredstava.

(4) Proračunski nadzor samo se iznimno može obavljati
radi davanja ocjene o učinkovitosti ostvarenja ciljeva iz programa sukladno
odredbama Zakona o proračunu, za što je potrebna posebna odluka.

(5)Odluku o obavljanju proračunskog nadzora
iz stavka 4. ovoga članka donosi ministar financija.

Članak 5.

(1) Proračunski nadzor obavlja se za tekuću fiskalnu
godinu, a po potrebi te u određenim okolnostima obavlja se i za proteklo
razdoblje.

(2) Proračunski nadzor može se obavljati i prije nego
što se obavi neka transakcija ili evidentira poslovni događaj.

(3) Proračunski nadzor u tekućoj fiskalnoj godini
obavlja se na temelju usvojenog plana nadzora. Plan nadzora predlaže čelnik
ustrojstvene jedinice za proračunski nadzor na početku fiskalne godine, a
donosi ga glavni državni rizničar. Plan se može mijenjati i nadopunjavati uz
suglasnost glavnoga državnog rizničara.

Članak
6.

(1)
Odluku o obavljanju proračunskog nadzora donosi glavni državni rizničar ili
osoba koju on ovlasti.

(2)
Odluka iz stavka 1. ovoga članka sadrži:

– naziv
subjekta nadzora,

–
predmet nadzora,

–
razdoblje obuhvaćeno nadzorom,

– ime i
prezime ovlaštene osobe proračunskog nadzora.

IV.
NAČIN I UVJETI OBAVLJANJA PRORAČUNSKOG NADZORA

Članak
7.

(1)
Inspektor proračunskog nadzora dostavlja subjektu nadzora pisanu obavijest o
početku obavljanja nadzora te o predmetu i razdoblju obuhvaćenom nadzorom.

(2) Čelnici i zaposlenici subjekta nadzora dužni su
nakon primljene obavijesti o nadzoru pripremiti svu potrebnu dokumentaciju radi
što djelotvornijeg i bržeg obavljanja nadzora.

Članak 8.

(1) Prije početka proračunskog nadzora, inspektor
proračun­skog nadzora dužan je javiti se odgovornoj osobi subjekta nadzora radi
obavljanja nadzora.

(2)
Inspektor proračunskog nadzora može obavljati nadzor, ako to okolnosti
zahtijevaju, i bez prethodne obavijesti iz članka 7. stavak 1. ovoga
Pravilnika, ako tako odluči glavni državni rizničar ili osoba koju on ovlasti.

(3) Pri
provedbi postupka nadzora iz stavaka 1. i 2. ovoga članka inspektor
proračunskog nadzora obvezan je:

1.
pokazati službenu iskaznicu,

2. izložiti
predmet nadzora,

3.
predočiti okvirni vremenski plan nadzora.

(4)
Inspektor proračunskog nadzora ovlašten je u tijeku postupka nadzora proširiti
predmet nadzora i razdoblje obuhvaćeno nadzorom.

(5) Čelnici
i zaposlenici subjekta nadzora dužni su inspektoru proračunskog nadzora dati na
uvid svu potrebnu računovod­stvenu i financijsku dokumentaciju, evidencije,
odluke i druge akte temeljem kojih subjekt nadzoraposluje.

(6) Službenici
unutarnje revizije subjekta nadzora dužni su pružiti pomoć inspektoru
proračunskog nadzora i sudjelovati tijekom obavljanja nadzora, tedati
na uvid dokumentaciju o obav­ljenoj unutarnjoj reviziji vezano za predmet
nadzora.

Članak
9.

(1) O
obavljenom proračunskom nadzoru sastavlja se zapisnik.

(2)
Zapisnik iz stavka 1. ovoga članka sastavlja se u šest (6) primjeraka. Po jedan
primjerak zapisnika dostavlja se odgovornoj osobi subjekta nadzora i njegovoj
unutarnjoj reviziji**,** te ministru financija, glavnom državnom rizničaru i
Državnom uredu za reviziju, a jedan primjerak ustrojstvenoj jedinici za
proračunski nadzor.

(3) Ako
se proračunskim nadzorom utvrde radnje koje imaju obilježja kaznenog djela ili
prekršaja, inspektor proračunskog nadzora podnosi kaznenu prijavu nadležnom državnom
odvjet­ništvu, odnosno zahtjev za pokretanje prekršajnog postupka nadležnom
tijelu.

V.
IZVJEŠĆA O RADU PRORAČUNSKOG NADZORA

Članak
10.

(1) Čelnik
ustrojstvene jedinice za proračunski nadzor, na osnovi pojedinačnih izvješća
inspektora proračunskog nadzora, sastavlja polugodišnje i godišnje izvješće o
radu proračunskog nadzora.

(2) Izvješća o radu sadržavaju:

– naziv subjekta nadzora,

– predmet nadzora,

– razdoblje koje je obuhvaćeno nadzorom,

– vrijeme koje je potrebno za obavljanje nadzora,

– rezultate nadzora – utvrđene nepravilnosti,

– broj inspektora koji su obavili nadzor,

– broj i vrstu nadzora koje je obavio svaki inspektor
poje­di­načno,

– ostale informacije o aktivnostima ustrojstvene
jedinice za proračunski nadzor.

(3) Izvješća iz stavka 1. ovoga članka čelnik
ustrojstvene jedinice za proračunski nadzor dužan je izraditi u roku 30 dana po
isteku razdoblja na koje se izvješća odnose.

(4)
Izvješća o radu dostavljaju se u roku iz stavka 3. ovoga članka ministru
financija, državnom tajniku i glavnom državnom rizničaru.

VI.
OVLAŠTENE OSOBE PRORAČUNSKOG NADZORA

Članak
11.

(1)
Ovlaštene osobe za obavljanje proračunskog nadzora su inspektori proračunskog
nadzora Ministarstva financija.

(2)
Ovlaštene osobe iz stavka 1. ovoga članka imaju službene iskaznice koje izdaje
ministar financija.

VII.
PRIJELAZNE I ZAVRŠNE ODREDBE

Članak
12.

S danom
stupanja na snagu ovoga Pravilnika prestaje vrijediti Pravilnik o proračunskom
nadzoru i unutarnjem nadzoru (»Narodne novine«, broj 92/96).

Članak
13.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
011-01/04-01/47
Urbroj: 513-05/04-1
Zagreb, 23. ožujka 2004.

Ministar
financija **Ivan Šuker,** v. r.

Pravilnik, NN 42/2004-990